In nomine sanctæ et individuæ Trinitatis, amen. Ludovicus, Dei gratia Francorum rex. Noverint universi, præsentes et futuri, quod, quotiescunque vacaverit archiepiscopatus Senonensis et in manu regis devenerit, serviens qui ex præcepto regio Brienii custodie preficietur fidelitatem faciet comiti Trecensi quod redditus illos tantum qui de mercato Brienii provenerint, nominato die quo mercatum sederit, servienti comitis Trecensis fideliter reddet. Quod nos ratum habentes et inviolabiliter observari volentes, sigilli nostri authoritate confirmari et nominis nostri karactere subter annotato precepimus insigniri. Actum Parisius, anno ab Incarnatione Domini Mº Cº LXXº VIº; astantibus in palatio nostro quorum nomina supposita sunt et signa: comitis Theobaldi, dapiferi nostri; Guidonis, buticularii; Reginaldi, camerarii; Radulphi, constabularii. — Data, vacante cancellaria.